Oficiālais Vēstnesis L 163 , 30/04/2004 Lpp. 0105 - 0107



Komisijas Regula (EK) Nr. 926/2004 (2004. gada 26. aprīlis) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], un jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi šīs regulas pielikumā minēto preču klasifikācijai. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz kombinēto nomenklatūru vai arī pievieno tai papildu apakšnodaļas un ir izveidota ar īpašiem Kopienas noteikumiem, lai piemērotu tarifu un citus pasākumus, kas saistīti ar preču tirdzniecību. (3) Šās regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā, atbilstīgi 3. slejā izklāstītajam pamatojumam. (4) Ievērojot spēkā esošos Kopienas noteikumus par divkāršas pārbaudes sistēmām, kā arī iepriekšēju un retrospektīvo Kopienas uzraudzību attiecībā uz tekstilizstrādājumiem, tos ievedot Kopienā, ieteicams, ka personas, kuru rīcībā ir saistoša izziņa par tarifu, kuru attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šai regulai, var turpināt to izmantot sešdesmit dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [2]. (5) Muitas kodeksa komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Pielikuma tabulas 1. slejā aprakstītās preces klasificējamas kombinētajā nomenklatūrā ar KN kodiem, kas norādīti tabulas 2. slejā. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un iepriekšēju un retrospektīvo Kopienas uzraudzību attiecībā uz tekstilizstrādājumu ievedumiem Kopienā, saskaņā ar Regulas (EEK) Nr. 2913/92 12. panta 6. punktu saistošu izziņu par tarifu, ko izdevis dalībvalsts muitas dienests, bet kas neatbilst šai regulai, var turpināt izmantot 60 dienas. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 26. aprīlī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.). [2] OV L 302 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu. -------------------------------------------------- PIELIKUMS Apraksts | Klasifikācijas KN kods | Pamatojums | (1) | (2) | (3) | 1.Cilpas formas gatavs izstrādājums, kas sastāv no elastīga cauruļveida trikotāžas auduma (ķīmiskas šķiedras) savienojumā ar gumijas pavedieniem.(matu lente)(sk. fotogrāfiju Nr. 629) [1] | 61178010 | Klasifikāciju nosaka pēc 1. un 6. vispārējā kombinētās nomenklatūras interpretācijas noteikuma, XI iedaļas 7. piezīmes f) apakšpunkta un 10. piezīmes un KN kodu 6117, 611780 un 61178010 apraksta. Ņemot vērā tās tekstilmateriāla īpašības, attiecīgais izstrādājums, tāpat kā, piemēram, šalles, lakati, mantiļas, kaklasaites un tauriņi, jāuzskata par gatavu apģērba piederumu. Klasifikācija pozīcijā 9615 ir izslēgta, jo šīs pozīcijas izstrādājumi parasti ir izgatavoti no plastmasas, ziloņkaula, kaula, raga, bruņurupuča bruņas, metāla utt. Skatīt arī harmonizētās sistēmas paskaidrojumu attiecībā uz 3. punktu pozīcijā 9615. Bez tam XI iedaļas 10. piezīme elastīgos izstrādājumus, kas sastāv no tekstilmateriāliem savienojumā ar gumijas pavedieniem, skaidri iekļauj XI iedaļā. | 2.Gatavs izstrādājums, kas sašūts kopā, lai veidotos cilpa, un kas sastāv no elastīgas lentes, kuru pilnībā klāj tekstilaudums (ķīmiskas šķiedras).(matu lente)(sk. fotogrāfiju Nr. 630) [1] | 62171000 | Klasifikāciju nosaka pēc 1. un 6. vispārējā kombinētās nomenklatūras interpretācijas noteikuma, XI iedaļas 7. piezīmes e) apakšpunkta un KN kodu 6217 un 62171000 aprakstu. Ņemot vērā tās tekstilmateriāla īpašības, attiecīgais izstrādājums, tāpat kā, piemēram, šalles, lakati, mantiļas, kaklasaites un tauriņi, jāuzskata par gatavu apģērba piederumu, kas šajā gadījumā nav noteikts vai iekļauts citur. Klasifikācija pozīcijā 9615 ir izslēgta, jo šīs pozīcijas izstrādājumi parasti ir izgatavoti no plastmasas, ziloņkaula, kaula, raga, bruņurupuča bruņas, metāla utt. Skatīt arī harmonizētās sistēmas paskaidrojumu attiecībā uz 3. punktu pozīcijā 9615. | +++++ TIFF +++++ [1] Fotoattēli ir tikai informācijai. --------------------------------------------------